دونیانین ماراقلا گؤزلدیگی تشکیلات، ریو 2016 اولیمپیاد اویون‌لاری رسمی آچیلیش مراسیمیله باشلادی.
برزیل‌ین ریو دو ژانیرو شهرین‌دکی ماراکانا ایستادیوموندا کئچیریلن مراسیمده، بیرلشمیش میللت‌لر تشکیلاتی‌نین باش کاتیبی بان کی-موون، فرانسا پرزیدنتی فرانسوا اوللاند، ایتالیا باش ناظیری ماتو رنزی، اوللاند کرا‌لی ویلیام-آلکساندر، آرژانتین دولت باشقانی مائوریسیو ماکری، سوئیس کونفدراسیون باشقانی یوهان اشنایدر- آمان‌ین دا آرا‌لاریندا اولدوغو بیر چوخ دولت آدامی قاتیلدی.
مراسیمده تورکیه آدینا اوست سویه تمثیل اولا‌راق گنج‌لر و ایدمان ناظیری آکیف چاغاتای قیلینج یئر آلدی.
مراسیمده برزیل  میللی مارشینی سسلندیریلیرکن، مارش زامانی برزیل بایراغی گؤندره چکیلدی، 60 برزیل‌لی ایدمانچی دا اؤلکه بایراق‌لاری نوماییش ساحه‌سینه گتیردی.
فرق‌لی موسیقی و رقص نوعلری یولداشلیغیندا صحنه‌لش‌دیریلن نوماییش‌لرده، برزیل‌دکی حیات طرزی‌نین ایللر ایچین‌دکی اینکیشافی موضوع آلیندی. یاغمور مئشه‌لرین‌دکی یئرلی‌لردن باشلایا‌راق، کشفی‌نین آردین‌دان آسیا، اوروپا، اورتا شرق و آفریکا‌دان کؤچ ائدن برزیل‌ین مودرنلشمه حرکت‌لری گؤستریلدی.
سون ایللردکی سرعت‌لی مودرنلشمه اوزون‌دن میدانا گلن قلوبال ایستیلشمه پروبلم‌لرینه ده دقتی چکیلن مراسیمده، معاصر دونیا شرط‌لری‌نین طبیعته وئردیگی ضررلر، مختلیف اعتراض‌لار و ویدئو گؤستریملریله تقدیم ائدیلدی.
گؤستری‌لرین آردین‌دان 2016 ریو اولیمپیاد اویون‌لارینا قاتیلان اؤلکه‌لرین کئچید مراسیمی تشکیل ائدیلدی.
206  اؤلکه و سیغینماچی‌لار اوچون یارادیلان تیمین ایدمانچی‌لاری، اولیمپیادا‌لارین قوروجو اؤلکه‌سی یونانیستانین آردین‌دان الیفبا سیراسی ایله کئچید مراسیمینه قاتیلدی.
تورکیه‌نین بایراغینی، تورک کاروانی‌نین اؤنونده گئدن، میللی گولشچی اوروپا و دونیا شامپیونو، اولیمپیادا اوچونجوسو رضا کایاالپ داشیدی.
میللی ایدمانچی‌لار، اللرین‌دکی تورک بایراق‌لارینی یئلله‌یه‌رک بوتون ایستادیومو سلاملادی.
داها سونرا ریو اولیمپیاد اویون‌لاری تشکیلات کومیته‌سی باشقانی کارلوس نوزمان ایله اولوسلار آراسی اولیمپیاد کومیته‌سی (IOC) باشقانی توماس باخ بیر دانیشما ائتدی.
اسکی اورتا، اوزون مسافه کوشوجوسو و کنیا میللی اولیمپیاد کومیته‌سی باشقانی کیپچوگ کینو-یا، اولوسلار آراسی اولیمپیاد کومیته‌سی باشقانی طرفین‌دن اولیمپیاد اونور اؤدولو وئریلدی. کینو، بو اؤدولو آلان ایلک ایدمانچی عنوانینا چاتدی.
برزیل موقتی دولت باشقانی میشل تمر، اولیمپیاد اویون‌لاری‌نین رسمی اولا‌راق باشلادیغینی ائشیتدیردی.
سیاسی سبب‌لردن اؤتورو تاماشاچی‌لارین اعتراضینا معروض قالان تمرین دانیشماسی‌نین آردین‌دان هاوا فیشنگ نوماییشی ائدیلدی.
اولیمپیاد بایراغینی اؤلکه‌نین اولدوز قادین فوتبالچیسی مارتا وییرا، برزیل‌ده یارغیتای محکمه‌سینه سئچیلن ایلک قادین الن گریس، پلاژ ولیبالچیلاری سندر پیرس تاوارس و امانوئل رگو، بسکتبالچی اوسکار اشمیت، آتلت ژواقویم کروز، کاردیولوقا متخصصی روزا سلیا پیمنتل ایله یئلکنجی توربن گرائل داشیدی.
بایراق داها سونرا گؤندره چکیلدی.
اولیمپیاد آندی، "مور پروژکت" آدلی اوشاق‌لارا یاردیم فوندونون سئچدیگی 40 اوشاق‌دان عبارت کور طرفین‌دن اوخوندو.
اولیمپیاد مشعلی‌نین ایدمانچی‌لار طرفین‌دن یاندیریلماسی عنعنه‌سی، ریو 2016دا پوزولدو.
اولیمپیاد آتشینی 2004 آتن‌ده بیتمه خطینه یاخینلاشارکن سالدیرییا اوغرایان اسکی آتلت متخصص واندرلی کوردیرو دی لیما یاندیردی.
مشعلی یاندیرماسی گؤزلنیلن برزیل‌ین افسانه فوتبالچی‌سی پله ایسه فیزیکی پروبلم‌لری اوزون‌دن مراسیمده قاتیلابیلمه‌دی.
دی لیمانین یاندیردیغی مشعل، ایستادیوم دامی آلتینا قویولان و انرژی قایناغی گونشی تمثیل ائدن ایسپیرال شکلین‌دکی قورغویا یئرلشدیریلدی.
مشعلین یاندیریلماسی‌نین آردین‌دان مراسیم، آتشفشان‌لیق نوماییشیله سونا چاتدی.
دونیادا تخمینن 3 میلیارد نفرین ایزلدیگی آچیلیش مراسیمی، اجتماعی مئدیادا دا گئجه‌نین ان چوخ دانیشیلان موضوعسو اولدو.
آچیلیش مراسیمینده سرگی‌لنن نوماییش‌لرده 35 مین‌دن چوخ اینسان ایشله‌دی. 12 سامبا مکتبی‌نین داخیل اولدوغو مراسیمده، تخمینن 5 مین 500 کوستوم ایستیفاده ائدیلدی.
توییترده آچیلیش سرمونی‌سی معناسینی وئرن اینگیلیس "# OpeningCeremony " و پورتفالجا "# CerimoniaDeAbertura "، ایستیفادچی‌لر طرفین‌دن ان چوخ پایلاشیلان اتیکت‌لرین باشیندا گلدی.
